দ্য রিপোর্ট ডেস্ক : ভারতে যখন হিন্দু জাতীয়তাবাদের উত্থান ঘটছে, তখন ক্ষমতাসীন দল ভারতীয় জনতা পার্টির(বিজেপি)এমপি ভিনয় কাটিয়ার এবং কিছু ডানপন্থী গোষ্ঠী দাবি করছে তাজমহল ছিল একটি হিন্দু মন্দির। এজন্য ভিনয় কাটিয়ার তাজমহলের নাম বদলে দেওয়ারও দাবি জানিয়েছেন সরকারের কাছে। তিনি বলছেন, একজন হিন্দু শাসক তাজমহল তৈরি করেছেন। ভারতের গণমাধ্যমে তার এই দাবি ব্যাপক প্রচার পায়। অনেক ডানপন্থী গোষ্ঠী তাঁর এই দাবি সমর্থনও করে।